Κάθε άνθρωπος έχει τη δική του δύναμη να διαλέξει το πεπρωμένο του.
Και, ναι, ζήτησα την ηλεκτρική καρέκλα, και ο λόγος είναι
επειδή οδηγεί σε άμεσο θάνατο.
6: ΟΥ ΦΟΝΕΥΣΕΙΣ
ΜΕΤΑ ΤΗΝ ΕΠΑΝΑΦΟΡΑ ΤΗΣ ΘΑΝΑΤΙΚΗΣ ΠΟΙΝΗΣ ΣΤΙΣ ΗΠΑ ΤΟ 1976
ΠΕΡΙΣΣΟΤΕΡΑ ΑΠΟ 8.000 ΑΤΟΜΑ ΚΑΤΑΔΙΚΑΣΤΗΚΑΝ ΣΕ ΘΑΝΑΤΟ ΓΙΑ ΦΟΝΟ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΘΑΝΑΤΟΠΟΙΝΙΤΗ 0-375690
ΠΟΛΙΤΕΙΑΚΗ ΦΥΛΑΚΗ
Πολλοί υποθέτουν ότι ο λόγος που ζήτησα την καρέκλα
ήταν για να παρατείνω την εκτέλεσή μου.
Αυτό είναι λάθος.
Ξέρω ότι είμαι ένοχος.
Τι νόημα έχει η θανατική ποινή
αν δεν χρησιμοποιείται σωστά;
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Φτάνοντας εκεί, πυροβόλησα μία φορά κι όταν πλησίασα, έριξα άλλη μία.
Πυροβολήθηκε στο μάγουλο και η σφαίρα καρφώθηκε στο σαγόνι.
Τον οδήγησα πίσω από ένα γραφείο και τον μαχαίρωσα περίπου 25 φορές.
Δεν το πίστευα.
Δεν μπορούσα να πιστέψω ότι είχα σκοτώσει κάποιον.
Δεν νιώθω άσχημα γι' αυτό.
Άρχισα να τον μαχαιρώνω, να μαχαιρώνω τον τύπο στον καναπέ.
ΖΗΤΗΜΑ ΖΩΗΣ ΚΑΙ ΘΑΝΑΤΟΥ
ΤΟΝ ΜΑΡΤΙΟ ΤΟΥ 1997,
Ο ΓΟΥΕΪΝ ΝΤΟΤΙ ΚΑΤΑΔΙΚΑΣΤΗΚΕ ΓΙΑ ΦΟΝΟ
ΠΟΛΙΤΕΙΑΚΕΣ ΦΥΛΑΚΕΣ ΦΛΟΡΙΝΤΑ
ΒΡΙΣΚΕΤΑΙ ΣΤΗΝ ΠΤΕΡΥΓΑ ΘΑΝΑΤΟΠΟΙΝΙΤΩΝ
ΡΕΪΦΟΡΝΤ, ΦΛΟΡΙΝΤΑ
ΣΩΦΡΟΝΙΣΤΙΚΗ ΥΠΗΡΕΣΙΑ
Δεν κλειδώνεις ανθρώπους σε κελί. Δεν είναι ζώα.
Δεν μπορείς να περιμένεις
να είναι άνθρωπος όταν μπαίνει σε κελί.
Δεν λειτουργεί έτσι.
Σε κάνει ακόμα χειρότερο
από όσο ήσουν όταν σε έκλεισαν.
Γεννήθηκα στο Πουέμπλο του Κολοράντο, στις 12 Απριλίου 1973.
Ο πατέρας μου ήταν αλκοολικός.
Ήταν συνέχεια έξω, έπινε ή τριγύριζε με τους φίλους του.
Κακοποιούσε σωματικά όλες τις μητριές μου.
Θυμάμαι μία φορά πολύ καθαρά.
Είχε δείρει τη Σέλι τόσο άσχημα, που έμοιαζε
σαν να είχε βγει από αγώνα πυγμαχίας με τον Τάισον.
Της έλειπαν τα μισά μαλλιά,
και τα δύο μάτια της ήταν πρησμένα, είχε σπασμένη μύτη και στόμα.
Αν είχαμε πιστόλι στο σπίτι, κάτι που δεν έκανε ποτέ ο πατέρας μου,
θα τον είχα σκοτώσει.
Έπρεπε να το είχα κάνει από καιρό.
Από τότε κι έπειτα, κλιμακώθηκαν τα μπλεξίματά μου με τον νόμο.
Το έσκαγα από το σπίτι, έκλεβα από τον πατέρα μου,
του έκλεβα λεφτά, προσπαθώντας να ξεφύγω,
να ξεφύγω από εκείνο το περιβάλλον,
ώσπου όταν ήμουν κάπου 15, 16 χρονών,
έφυγα τελικά.
Δεν το άντεχα άλλο, ήμουν σε ηλικία που μπορούσα να φύγω.
ΑΦΟΤΟΥ ΑΦΗΣΕ ΤΟ ΠΑΤΡΙΚΟ ΤΟΥ,
Ο ΝΤΟΤΙ ΠΕΡΙΠΛΑΝΗΘΗΚΕ ΣΤΗ ΧΩΡΑ ΕΠΙ ΑΡΚΕΤΑ ΧΡΟΝΙΑ
ΠΡΩΤΗ ΕΚΚΛΗΣΙΑ ΤΟΥ ΘΕΟΥ
ΚΑΤΗΧΗΤΙΚΟ 9:30 ΛΕΙΤΟΥΡΓΙΑ 10:30
ΤΟ 1996, ΣΕ ΗΛΙΚΙΑ 23 ΕΤΩΝ,
ΕΠΙΑΣΕ ΔΟΥΛΕΙΑ ΣΕ ΕΡΓΟΣΤΑΣΙΟ ΣΤΟ ΠΛΑΝΤ ΣΙΤΙ, ΦΛΟΡΙΝΤΑ
Ο παππούς μου έλεγε συνέχεια:
"Παιδί μου, άδειαζε το μυαλό σου,
γιατί αλλιώς, θα συσσωρευτούν πολλά
και κάποια στιγμή θα εκραγείς και θα μπλέξεις άσχημα".
Και αυτή ήταν η κατάληξη.
Άρχισα να πίνω περισσότερο
και να γίνομαι όλο και πιο βίαιος.
Ο Χάρβεϊ Χορν ήταν ο εργοδηγός μου.
Ήταν και προμηθευτής μου για τη μεθαμφεταμίνη.
Πήγαινα κι έκανα μεθαμφεταμίνη πότε-πότε.
Ένα βράδυ πήγα στο σπίτι του.
Πήγα εκεί με ένα πιστόλι,
αλλά δεν σκόπευα να τον ληστέψω ή να του κάνω κάτι.
Το πήγα εκεί για να το ανταλλάξω με ναρκωτικά.
Όταν εμφανίστηκα εκεί,
και οι δυο είχαμε περάσει μία βδομάδα που μαστουρώναμε κάθε μέρα.
Ξέσπασε καβγάς.
Όταν σηκώθηκε από την καρέκλα του, κατάλαβα αμέσως
ότι είτε θα τσακωνόμασταν άγρια,
είτε θα έπρεπε να τον σκοτώσω επιτόπου ή τουλάχιστον να τον βλάψω,
κι αν είναι, γιατί να μην τον σκοτώσω;
Τον έσπρωξα μακριά μου και όταν έγινε αυτό,
τράβηξα το ρεβόλβερ και του έριξα εξ επαφής στο πρόσωπο.
Δεν ήξερα αν είχε πεθάνει ή όχι,
και είπα: "Δεν θα τον αφήσω ημιθανή στο σπίτι του".
Και του έριξα άλλες πέντε φορές στο πρόσωπο.
Του άξιζε να πεθάνει; Μάλλον όχι.
Αλλά δεν μπορώ να τον φέρω πίσω.
Η πολιτεία επιδίωκε τη θανατική ποινή,
αλλά επειδή δεν είχα σοβαρά προηγούμενα μπλεξίματα,
κατέληξαν να με καταδικάσουν
σε ισόβια χωρίς αναστολή.
ΤΟ 2011, Ο ΝΤΟΤΙ ΗΤΑΝ ΚΡΑΤΟΥΜΕΝΟΣ ΣΤΗΝ ΠΟΛΙΤΕΙΑΚΗ ΦΥΛΑΚΗ
Ο σεβασμός είναι κάτι που μετράω πολύ.
Σέβομαι και θέλω να με σέβονται.
Είτε είσαι κρατούμενος, είτε είσαι αστυνομικός.
Δεν ισχύει για πολλούς έγκλειστους.
Τότε πουλούσα καπνό, κάτι που απαγορευόταν.
Είναι κάτι σαν μαύρη αγορά.
Χαβιέρ Ροντρίγκες.
Αρχικά, νόμιζα ότι είχε κλέψει κάτι από μένα.
Ήταν νεαρός. Είχε μεγάλο στόμα. Με αποκαλούσε "μπατσόνι".
Ο ΝΤΟΤΙ ΚΑΙ ΕΝΑΣ ΚΡΑΤΟΥΜΕΝΟΣ ΞΕΓΕΛΑΣΑΝ ΤΟΝ ΡΟΝΤΡΙΓΚΕΣ
ΠΡΟΣΦΕΡΟΝΤΑΣ ΤΟΥ ΤΗΝ ΕΥΚΑΙΡΙΑ ΝΑ ΚΕΡΔΙΣΕΙ ΚΑΠΝΟ
Του είπα:
"Θα σου περάσουμε χειροπέδες, φτιαγμένες από σεντόνια,
κι αν τις βγάλεις, παίρνεις καπνό".
Και ένα πακετάκι καπνός κόστιζε εκατό δολάρια
στη φυλακή τότε.
Και συμφώνησε.
Του έκανα κεφαλοκλείδωμα από πίσω,
για να λιποθυμήσει.
Όταν σταματήσεις την κυκλοφορία του αίματος,
πεθαίνεις μέσα σε λίγα λεπτά, γιατί ο εγκέφαλος δεν οξυγονώνεται.
Μέσα σε 15 δευτερόλεπτα, είχε κατουρηθεί πάνω του.
Έβλεπα τα ούρα κάτω.
Και τον μαχαίρωσα περίπου 25 φορές στην κοιλιακή χώρα και στον άνω κορμό.
Όταν πέθανε, κάπνισα ένα τσιγάρο,
έκανα ένα ντους, κατέβηκα στον σταθμό της πτέρυγας
και είπα: "Έχετε έναν νεκρό επάνω".
Ήταν υπολογισμένο.
Να είσαι σε φυλακές υψίστης ασφαλείας
και να πετυχαίνεις κάτι τέτοιο, αυτό ήταν πολύ καλό.
Δεν αμφισβητείται η ενοχή μου σε αυτή την υπόθεση.
Δεν είχε νόημα να σπάω το κεφάλι μου
και να κάθομαι
να σκαρφίζομαι μια ιστορία ότι δεν είμαι ένοχος, όταν ξέρω ότι είμαι.
ΣΤΗ ΔΙΚΗ, Ο ΝΤΟΤΙ ΔΗΛΩΣΕ ΕΝΟΧΟΣ ΓΙΑ ΤΟΝ ΦΟΝΟ ΤΟΥ ΧΑΒΙΕΡ ΡΟΝΤΡΙΓΚΕΣ
ΚΑΤΑΔΙΚΑΣΤΗΚΕ ΣΕ ΘΑΝΑΤΟ ΤΟ 2013
ΝΤΕΝΒΕΡ, ΚΟΛΟΡΑΝΤΟ
Είμαι η Μαίρη Κόουλ. Είμαι η μητέρα του Γουέιν Τσαρλς Ντότι.
Αυτός είναι ο Ράντι. Είχε αποστρατευτεί πρόσφατα.
Βγαίναμε για ένα διάστημα, έμεινα έγκυος και αποκτήσαμε τον Γουέιν.
Ζύγιζε τρία κιλά, νομίζω.
Είχε σγουρά μαλλιά, ξανθά, και γαλάζια μάτια.
Ήταν φτυστός ο πατέρας του. Ακριβώς εκεί. Ο πατέρας του ήταν ξανθός γαλανομάτης.
Ο Ράντι αγαπούσε την ελευθερία του.
Ήταν από τους συζύγους που φεύγουν και δεν επιστρέφουν.
Μια μέρα, ο Ράντι κι εγώ τσακωθήκαμε.
Πήγα στο μπακάλικο.
Και όταν γύρισα, ο Γουέιν και ο Ράντι είχαν φύγει.
Πήρα την αστυνομία.
Τους είπα ότι έλειπε ο γιος μου και ότι τον είχε πάρει ο πατέρας του.
Είπαν: "Είστε χωρισμένοι;" Και είπα: "Όχι, δεν είμαστε".
Και είπαν ότι ο πατέρας έχει τα ίδια δικαιώματα στο παιδί με τη μητέρα.
Έλεγα ότι θα εμφανιστεί αργά ή γρήγορα, αλλά αυτό δεν συνέβη ποτέ.
Δεν έφερε ποτέ τον Γουέιν πίσω, ούτε με ενημέρωσε ποτέ.
Ο Γουέιν είπε πως ο Ράντι του είχε πει ότι πέθανα.
ΣΤΑ 14 ΤΟΥ ΧΡΟΝΙΑ, Ο ΓΟΥΕΪΝ ΝΤΟΤΙ ΑΝΑΚΑΛΥΨΕ
ΟΤΙ Η ΜΗΤΕΡΑ ΤΟΥ Η ΜΑΙΡΗ ΗΤΑΝ ΑΚΟΜΗ ΖΩΝΤΑΝΗ
Πήγε στον αχυρώνα της γιαγιάς του, στο Μίσιγκαν, και βρήκε φωτογραφίες μου.
Δεν ήξερε ποια είμαι και ρώτησε τη γιαγιά του.
Του είπε: "Η μητέρα σου".
Την επόμενη φορά που τον είδα,
ήταν πολύ μεγαλύτερος, 20, 21 χρονών.
Ο Γουέιν τηλεφώνησε και ήθελε να έρθει στο Ντένβερ,
να συναντηθεί με τα αδέρφια του.
Πληρώσαμε την πτήση του.
Έμεινε εδώ περίπου τρεις μήνες, το πολύ.
Όταν ήταν εδώ, μάλλον ένιωσε έξω από τα νερά του.
"Ανήκω πραγματικά εδώ; Μήπως δεν ανήκω εδώ;"
Έπιασε δουλειά. Αγόρασε αυτοκίνητο.
Του άρεσε να πηγαίνει για κάμπινγκ, οπότε είχε αποκτήσει παρέα
και έφευγαν Παρασκευή βράδυ και επέστρεφαν την Κυριακή.
Γυρίσαμε σπίτι.
Το αμάξι του έλειπε.
Άφαντος. Και σκέφτηκα ότι είχε ξαναβγεί.
Την επόμενη μέρα, τίποτα.
Το αφεντικό για το οποίο δούλευε, ο εργοδότης του,
πήρε να μου πει: "Έφυγε, τα παράτησε, παραιτήθηκε.
Γύρισε στη Φλόριντα. Τον χρειάζεται ο πατέρας του".
Δεν καταλαβαίνω γιατί έφυγε όπως έφυγε.
Ασκούσε ο Ράντι τόση εξουσία πάνω του ή...
Μήπως ο Ράντι τού δημιουργούσε ενοχές,
ώστε να χρειάζεται να γυρίσει πίσω;
Για λίγο καιρό δεν είχα νέα, και τότε,
ο Ράντι με πήρε και μου είπε: "Μαίρη;"
Και είπα: "Ναι;"
Και η φωνή του, η προφορά από τη Φλόριντα...
"Μαίρη;" "Ναι;"
"Ο Ράντι είμαι". "Τι μου λες!"
"Τι θέλεις;"
"Ο Γουέιν την έκανε για τα καλά".
"Τι έκανε;"
"Πυροβόλησε κάποιον στο πρόσωπο πέντε φορές".
ΜΠΑΡΤΟΟΥ, ΦΛΟΡΙΝΤΑ
Ο Γουέιν Ντότι σκότωσε τον πατέρα μου, τον δολοφόνησε εν ψυχρώ.
Του έριξε στο πρόσωπο.
Ο πατέρας μου λεγόταν Χάρβεϊ Γιουτζίν Χορν ο Β',
εγώ είμαι ο Χάρβεϊ Γιουτζίν Χορν ο Γ'.
Περνούσαμε πολλές Κυριακές ψαρεύοντας.
Έξω στη λίμνη, περνούσαμε χρόνο ως πατέρας και γιος, ουσιαστικά.
Μαζί...
περνούσαμε πολύ καλά ψαρεύοντας στη λίμνη.
Οι περισσότερες πρώτες αναμνήσεις μου ήταν από το ψάρεμα
και οι πιο ευτυχισμένες αναμνήσεις μου ήταν από το ψάρεμα μαζί του.
Με τον πατέρα μου είχαμε στενή σχέση.
Ήμουν μοναχοπαίδι, δεν είχα αδέρφια, και είχα όλη την προσοχή.
Όλη την αγάπη, τη φροντίδα, οτιδήποτε μπορείς να δώσεις σε έναν άνθρωπο.
Τα έδινε όλα σ' εμένα.
Είχε φοβερό χιούμορ.
Πλάκα, όχι τίποτα πικρόχολο.
Ήταν ένας διασκεδαστικός τύπος για να κάνεις παρέα.
Λίγο πριν τα 21α γενέθλιά μου,
ήμουν στη δουλειά μου, όταν ήρθαν κάτι αστυνομικοί.
Μου είπαν τα κακά νέα,
τα χειρότερα νέα της ζωής μου.
Ο πατέρας μου είχε δολοφονηθεί. Τον είχαν πυροβολήσει.
Φυσικά, θρήνησα την απώλειά του,
και στο μεταξύ, έμπλεξα κι εγώ
και έκανα κάποια πράγματα που δεν έπρεπε καν να δοκιμάσω
και δεν έπρεπε να κάνω.
Σίγουρα επηρέασε τη ζωή μου να μην έχω κάποιον περήφανο για μένα.
Κάθε γιος θέλει να κάνει τον πατέρα του περήφανο γι' αυτόν, με κάποιο τρόπο.
Μακάρι να ήταν εδώ μαζί μου να ρίξει το καλάμι
και να απολαύσει τη μέρα. Αλλά...
Δεν είναι, οπότε, με κάθε ευκαιρία,
έρχομαι στη λίμνη και κάνω το ίδιο.
Σ' αγαπώ, μπαμπά.
14 ΧΡΟΝΙΑ ΜΕΤΑ ΤΗ ΔΟΛΟΦΟΝΙΑ ΤΟΥ ΧΑΡΒΕΪ ΧΟΡΝ,
Ο ΝΤΟΤΙ ΣΚΟΤΩΣΕ ΤΟΝ ΧΑΒΙΕΡ ΡΟΝΤΡΙΓΚΕΣ ΣΤΗ ΦΥΛΑΚΗ
Είπε: "Μαμά, λυπάμαι, αλλά...
ελπίζω να με καταδικάσουν σε θάνατο. Ελπίζω να συμφωνήσεις με την επιθυμία μου".
Του είπα ότι συμφωνούσα, ότι ήταν ενήλικας
και μπορούσε να κάνει τις επιλογές του.
Αλλά δεν θέλω να πεθάνει.
Όχι πριν να πει ο Θεός: "Γουέιν, είναι ώρα να έρθεις κοντά μου".
Αλλά όχι να γίνει από δική του επιλογή.
Δεν αμφισβητείται η ενοχή μου σε αυτή την υπόθεση.
Αν έχω τύψεις για το θύμα;
Όχι, δεν έχω.
Αλλά κοιτάζω τη μητέρα του θύματος και αν εγώ είχα δολοφονηθεί,
θα ήθελα η μητέρα μου να δει μια οριστική λύση,
αν ήμουν εγώ στη θέση του.
Χάρηκα που τον άκουσα.
Λέει ότι του αξίζει, αλλά...
Με συγχωρείτε. Αλλά...
Λέει ότι του αξίζει να πεθάνει επειδή αφαίρεσε μια ζωή.
Αλλά όταν το έκανε,
το έκανε για να σώσει τον εαυτό του.
Το παιδί προσπάθησε να πάρει τη δουλειά του Γουέιν.
Είναι δύσκολο να καταλάβεις πώς έκανε ο Γουέιν τέτοια πράγματα.
Μερικές φορές προσπαθώ να μπω στη θέση του,
και δεν νομίζω ότι αυτό το παιδί ένιωσε ποτέ του αληθινή αγάπη
σε όλη του τη ζωή,
εκτός από τότε που ήταν πολύ μικρός.
Και πιστεύω ότι ο Γουέιν πέρασε τόσα χρόνια στη φυλακή,
οπότε δεν έμαθε κάτι άλλο.
Και αυτά που έμαθε στη φυλακή,
ζώντας στη φυλακή, είναι ότι είτε φροντίζεις τον εαυτό σου,
γιατί κανένας άλλος δεν θα το κάνει για εσένα, αλλά...
Έτσι θέλει να πεθάνει; Να τον σκοτώσουν;
Και τότε θα ένιωθε καλύτερα; "Τώρα μπορώ να δω τον Ιησού";
Όχι.
ΓΚΕΪΝΣΒΙΛ, ΦΛΟΡΙΝΤΑ
ΤΟ 2013, Ο ΝΤΟΤΙ ΑΝΕΛΑΒΕ ΤΗΝ ΥΠΕΡΑΣΠΙΣΗ ΤΟΥ
ΓΙΑ ΤΟΝ ΦΟΝΟ ΤΟΥ ΡΟΝΤΡΙΓΚΕΣ
Β. 1Η ΛΕΩΦΟΡΟΣ
ΑΝ ΚΑΙ ΔΕΝ ΖΗΤΗΣΕ ΤΗ ΘΑΝΑΤΙΚΗ ΠΟΙΝΗ,
ΑΦΗΓΗΘΗΚΕ ΤΑ ΓΕΓΟΝΟΤΑ ΜΕ ΩΜΗ ΕΙΛΙΚΡΙΝΕΙΑ
Ο ΜΠΙΛ ΣΕΡΒΟΝΕ ΕΚΠΡΟΣΩΠΗΣΕ ΤΗΝ ΠΟΛΙΤΕΙΑ
Επιχειρηματολόγησε κατά της επιβολής της θανατικής ποινής,
αλλά όσα έκανε και παρουσίασε στους ενόρκους,
στο μυαλό μου, θα τους οδηγούσαν προς το συμπέρασμα
να προτείνουν τον θάνατό του.
ΓΡΑΦΕΙΟ ΕΙΣΑΓΓΕΛΕΑ ΓΟΥΙΛΙΑΜ Π. ΣΕΡΒΟΝΕ
Ήρθα πολλές φορές σε επαφή μαζί του.
Αυτό δεν συμβαίνει με κατηγορούμενους για δολοφονία.
Πολύ ενδιαφέρων, έξυπνος άνθρωπος.
Είναι και άκρως τρομακτικός,
καθώς θα σου πει χωρίς κανένα συναίσθημα ότι έχει σκοτώσει στο παρελθόν
και ότι ίσως ξανασκοτώσει,
αν πιστέψει ότι αρμόζει στις συνθήκες.
Τον κινητοποιεί ένας ηθικός κώδικας ισχυρός και μοναδικός προς τον ίδιο,
έστω και αν είναι τελείως ξένος και απαράδεκτος σ' εμάς τους υπόλοιπους.
Αλλά αποτελεί κομμάτι της ζωής του.
ΠΑΝΕΠΙΣΤΗΜΙΟ ΤΗΣ ΦΛΟΡΙΝΤΑ
ΕΧΟΝΤΑΣ ΔΗΛΩΣΕΙ ΕΝΟΧΟΣ,
Ο ΝΤΟΤΙ ΚΑΤΑΔΙΚΑΣΤΗΚΕ ΣΕ ΘΑΝΑΤΟ ΣΤΙΣ 5 ΙΟΥΝΙΟΥ 2013
ΕΙΣΑΓΓΕΛIΑ
ΚΥΡΙΑ ΕΙΣΟΔΟΣ ΚΤIΡΙΟΥ
ΑΛΛΑ ΤΡΙΑ ΧΡΟΝΙΑ ΑΡΓΟΤΕΡΑ, Η ΠΟΙΝΗ ΤΟΥ ΚΡΙΘΗΚΕ ΑΝΤΙΣΥΝΤΑΓΜΑΤΙΚΗ
ΑΝΩΤΑΤΟ ΔΙΚΑΣΤΗΡΙΟ ΤΗΣ ΦΛΟΡΙΝΤΑ
Μερικά χρόνια νωρίτερα,
ήταν τελείως επιτρεπτό για ένα σώμα ενόρκων να προτείνει
ποινή θανάτου κατά πλειοψηφία,
ενώ η τελική απόφαση ήταν του δικαστή.
Κατά την πρώτη δίκη του Ντότι, αυτό ακριβώς συνέβη.
Με ετυμηγορία δέκα προς δύο, προτάθηκε η θανατική ποινή.
Το Ανώτατο Δικαστήριο των ΗΠΑ άλλαξε τον κανονισμό για τη θανατική ποινή,
στη Φλόριντα ιδίως, δυο χρόνια πριν, στην υπόθεση Χερστ.
Μετά την υπόθεση Χερστ, η απόφαση πρέπει να είναι ομόφωνη.
Η ΥΠΟΘΕΣΗ ΧΕΡΣΤ ΑΚΥΡΩΣΕ ΤΗΝ ΠΟΙΝΗ ΤΟΥ ΝΤΟΤΙ
Η ΔΙΚΗ ΘΑ ΕΠΑΝΑΛΗΦΘΕΙ ΜΕ ΝΕΟ ΣΩΜΑ ΕΝΟΡΚΩΝ
Οι ένορκοι θα ενημερωθούν ότι δεν θα ασχοληθούν
με το αν είναι ένοχος ή όχι, ότι αυτό έχει κριθεί.
Μοναδική τους απόφαση είναι η ποινή του.
Τίποτα δεν άλλαξε μετά τη δίκη του 2013,
που να με κάνει να σκεφτώ διαφορετικά.
Η μοναδική ποινή που μπορώ να επιδιώξω, ηθικά και νομικά, είναι ο θάνατος.
ΠΟΛΙΤΕΙΑ ΤΗΣ ΦΛΟΡΙΝΤΑ ΕΙΣ ΤΟΝ ΘΕΟ ΠΙΣΤΕΥΟΥΜΕ
ΤΟ 2016, Ο ΝΤΟΤΙ ΕΠΙΚΟΙΝΩΝΗΣΕ ΜΕ ΕΦΗΜΕΡΙΔΕΣ
ΕΚΦΡΑΖΟΝΤΑΣ ΠΑΡΑΠΟΝΑ ΓΙΑ ΤΗ ΝΟΜΙΚΗ ΔΙΑΔΙΚΑΣΙΑ
ΕΓΚΛΕΙΣΤΟΣ ΖΗΤΑ ΕΠΙΣΠΕΥΣΗ ΕΚΤΕΛΕΣΗΣ
ΔΗΛΩΣΑ ΕΝΟΧΟΣ ΚΑΙ ΤΑ ΣΤΟΙΧΕΙΑ ΤΟ ΤΕΚΜΗΡΙΩΝΟΥΝ
Η ΠΟΛΙΤΕΙΑ ΚΟΥΚΟΥΛΩΝΕΙ ΤΗΝ ΥΠΟΘΕΣΗ
ΦΥΛΑΚΙΖΕΙ ΤΟΥΣ ΕΝΑΓΟΜΕΝΟΥΣ ΧΡΟΝΙΑ
ΑΠΟΓΟΗΤΕΥΟΝΤΑΣ ΤΙΣ ΟΙΚΟΓΕΝΕΙΕΣ ΤΩΝ ΘΥΜΑΤΩΝ
Ο ΝΤΟΤΙ ΕΙΠΕ ΟΤΙ Η ΚΑΘΥΣΤΕΡΗΣΗ ΠΑΡΕΤΕΙΝΕ ΤΗΝ ΟΔΥΝΗ ΤΩΝ ΣΥΓΓΕΝΩΝ
Έχω πολλές λέξεις για να εξηγήσω τα συναισθήματά μου προς τον Γουέιν Ντότι.
Αλλά αυτή τη στιγμή επιλέγω να μην το κάνω επειδή δεν έχει κανένα όφελος,
δεν θα φέρει πίσω τον πατέρα μου, δεν αλλάζει τον Ντότι.
Θέλει να κοροϊδέψει τη δικαιοσύνη και αποφάσισε
ότι πρέπει να πολεμήσει για το δικαίωμά του να πεθάνει.
Αυτό δεν ήθελε να το κάνει όταν σκότωσε τον πατέρα μου.
Αμέσως μετά,
έκανε ό,τι μπορούσε για να μην τον βάλουν φυλακή.
Προσωπικά, τον θεωρώ έναν δειλό δολοφόνο.
Ο Γουέιν Ντότι είναι δειλός δολοφόνος, αυτό ακριβώς είναι.
Και είναι τόσο δειλός, που προτιμάει να επιτρέψει στην πολιτεία
να του αφαιρέσει τη ζωή παρά να το κάνει αυτός.
Δεν τον ένοιαζε αν θα ζήσει, ώσπου κατέληξε ότι δεν γουστάρει τη στενή.
Πέρασε λίγο χρόνο εκεί
και άλλαξε γνώμη, αποφάσισε ότι δεν ήταν τόσο καλά.
"Μοναδική διέξοδος η αυτοκτονία, αλλά δειλιάζω να το κάνω εγώ.
Θα βάλω άλλον να με σκοτώσει".
Πολλοί με ρώτησαν:
"Θα ήταν λύτρωση αν πέθαινε στη φυλακή;
Θα ήταν λύτρωση η ηλεκτρική καρέκλα;
Θα ήταν λύτρωση να είναι νεκρός αυτός που σκότωσε τον πατέρα σου;"
Δεν υπάρχει καμιά λύτρωση.
Δεν ξέρω πώς γίνεται αυτό,
γιατί αν κλείσει κάτι, δεν θα ανοίξει ποτέ.
Σημαίνει ότι το ξέχασες κι εγώ δεν θα ξεχάσω ποτέ
τι έκανε ένας δειλός φονιάς στον πατέρα μου.
Οπότε, εγώ και η...
Η σκέψη μου και αυτό που αισθάνομαι είναι ότι θα ήθελα, πολύ θα το ήθελα
να δω τον Γουέιν Ντότι να γίνεται ο γηραιότερος κρατούμενος
στην Πολιτειακή Φυλακή.
Να ζήσει μέχρι τα βαθιά γεράματα, όταν θα σέρνει τα πόδια του,
θα υποφέρει και δεν θα υπάρχει φάρμακο,
ούτε τίποτα για να απαλύνει τον πόνο.
Δεν θα έχει μαλακό κρεβάτι, δεν θα έχει καμιά άνεση.
Θα ήθελα να δω τον Γουέιν να υποφέρει την υπόλοιπη ζωή του εκεί,
να πεθάνει γέρος στη φυλακή.
Είναι ό,τι καλύτερο θα μπορούσε να πάθει ο Ντότι.
ΝΕΪΠΛΣ, ΦΛΟΡΙΝΤΑ
Ο Γουέιν είναι καλό παιδί. Σπουδαίο παιδί.
Με μεγάλη... ΜΠΡΕΤ ΜΙΖ
κατανόηση ως άνθρωπος. Είναι πανέξυπνος.
Έχει καλή καρδιά.
Έχει καρδιά από χρυσάφι.
Πολλοί θα ήθελαν να είναι έτσι.
Δεν γνώρισα πατέρα.
Πέθανε από υπερβολική δόση ηρωίνης. Η μητέρα μου δεν ήταν δίπλα μου.
Μπήκα φυλακή πρώτη φορά το 2003.
Μετά από πέντε χρόνια στη φυλακή,
γνώρισα τον Γουέιν μέσω ενός φίλου που ήταν καλό...
Ήταν καλό παιδί και είπε
ότι ο Γουέιν ήταν ο σωστός άνθρωπος να συζητήσω για δουλειές.
Όταν αρχίσαμε να συνεργαζόμαστε,
να βγάζουμε λεφτά, να μασάμε καπνό και τα λοιπά,
χτίσαμε μια φιλία που οδηγήθηκε σε μια σχέση,
θα έλεγα σχέση σαν πατέρας με γιο.
Γι' αυτό τον αποκαλώ μπαμπά,
γιατί είναι σαν πατέρας μου.
Δεν γνώρισα πατέρα, οπότε...
Για κάποιον σαν αυτόν... Οι συμβουλές που μου έδωσε
είναι σαν αυτές που θα έδινε ένας πατέρας στον γιο του, οπότε...
σημαίνει πολλά.
Αλληλογραφούμε δύο φορές τη βδομάδα. Αυτό με κρατάει.
Με κρατάει στα ίσια μου.
Θέλετε ένα γράμμα του;
Ορίστε, ας πάμε εδώ μέσα.
Αυτά...
Είναι γράμματα από αυτόν.
"Δευτέρα 18 Ιανουαρίου 2016.
"Από πού να ξεκινήσω;
Πρώτα απ' όλα, να ξέρεις ότι ο μπαμπάς σε αγαπάει
κι η αγάπη μου είναι άνευ όρων.
Σε σκέφτομαι πιο πολύ απ' όσο εσύ εμένα,
αλλά δεν πειράζει".
"Θέλεις να γυρίσεις στη φυλακή;" Οπωσδήποτε όχι.
"Για εκεί έβαλες πλώρη.
Θες να χάσεις την άδεια οδήγησης;
Άλλη μία σύλληψη υπό την επήρεια ουσιών, σου στερούν την άδεια και πας φυλακή.
Ξέχασέ τα όλα αυτά. Παραλίγο να πεθάνεις.
Σε αγαπώ και ξέρω καλά ότι μπορείς να τα πας καλύτερα, Μπρετ".
Κοιτάξτε όλα αυτά τα γράμματα. Αυτό θα πει αλληλογραφία.
Είναι αμέτρητα. Θέλω να πω ότι ίσως να είναι...
Ίσως είναι ένα γράμμα τη μέρα.
Με προσέχει και τον προσέχω και αυτό είναι...
Όταν έχεις κάτι...
Καλύτερα ένας καρδιακός φίλος, παρά 30 ψεύτικοι.
Και όταν μπορείς να εκφραστείς, να εμπιστευτείς κάποιον
και ξέρεις ότι δεν θα στραφεί εναντίον σου, αυτό είναι ανεκτίμητο.
Ο Γουέιν σκότωσε τον Ροντρίγκες για τον καπνό.
Ο Γουέιν πήρε μια μεγάλη ποσότητα καπνού
να κρύψει στο καρότσι
και να τον δώσει σε κάποιον.
Ο Ροντρίγκες έκλεψε τον καπνό.
Ήταν πολλά λεφτά. Κάτι έπρεπε να γίνει.
Ο Γουέιν βρέθηκε στο σημείο όπου παιζόταν η ζωή του ή του Ροντρίγκες.
Δεν πέρασε και τον πυροβόλησε χωρίς λόγο.
Υπήρχε κίνητρο.
Υπήρχε λόγος πίσω από αυτό που έκανε.
Αλλά, κατά μία έννοια, αναγκάστηκε να το κάνει.
Αν είχε πατέρα και μητέρα που να τον στήριζαν
και να ήταν δίπλα του μεγαλώνοντας, δεν θα έφτανε εδώ που είναι τώρα.
Αν τον εκτελέσουν, θα ήταν ολέθριο για μένα.
Είναι πατρική μορφή για μένα.
Πάντα μου έδινε σπουδαίες συμβουλές.
Τώρα βλέπω τη ζωή αλλιώς.
Σίγουρα είχε τεράστιο αντίκτυπο στη ζωή μου.
Είπα: "Αν δεν το πολεμήσεις αυτό,
αφήνεις πίσω σου ανθρώπους που σε αγαπάνε.
Η αγάπη είναι άνευ όρων.
Όταν αγαπάς κάποιον, τον αγαπάς παρά τις επιλογές του,
παρά τα όσα έχει κάνει.
Όταν αγαπάς κάποιον, απλώς τον αγαπάς.
Και τον αγαπώ, είναι σαν μπαμπάς μου.
Είναι ο καλύτερός μου φίλος.
ΤΑΛΑΧΑΣΙ, ΦΛΟΡΙΝΤΑ
Ο ΝΤΟΤΙ ΕΠΕΛΕΞΕ ΠΑΛΙ ΝΑ ΥΠΕΡΑΣΠΙΣΤΕΙ ΤΟΝ ΕΑΥΤΟ ΤΟΥ ΣΤΟ ΔΙΚΑΣΤΗΡΙΟ
ΩΣΤΟΣΟ, Η ΝΟΜΟΘΕΣΙΑ ΥΠΟΧΡΕΩΝΕΙ ΤΗΝ ΠΑΡΟΥΣΙΑ ΔΙΚΗΓΟΡΟΥ
Ως εν αναμονή δικηγόρος,
πρέπει να είμαι προετοιμασμένη να παρέμβω οποιαδήποτε στιγμή.
Ο Γουέιν, ανά πάσα στιγμή, μπορεί να γυρίσει και να μου πει:
"Κόπεκ, θέλω να κάνεις αυτό".
Δεν υπάρχει μεγάλη πιθανότητα, αλλά πρέπει να είναι προετοιμασμένη.
ΑΛΙΣ ΚΟΠΕΚ
Σε κάθε κρίσιμο στάδιο, ο δικαστής καλείται να του υπενθυμίσει:
"Δικαιούσαι συνήγορο. Θέλεις να έχεις συνήγορο;"
Πρέπει να ομολογήσω ότι ο Γουέιν,
από την αρχή, μόλις καταδικάστηκε σε θάνατο,
είπε: "Εντάξει, τι πρέπει να κάνω για να επισπεύσω τη θανατική ποινή;"
Θα έλεγα ότι ξέρω τον Γουέιν πολύ καλά.
Ο Γουέιν είναι σκληρό καρύδι.
Αλλά θέλω να πιστεύω ότι έχει φτάσει να με εμπιστεύεται,
όχι μόνο ως δικηγόρο, αλλά και ως φίλη.
Ο Γουέιν είναι προφανώς αμόρφωτος, αλλά είναι έξυπνος; Σαφώς.
Σαφώς, κοφτερό μυαλό.
Κι έχει περιέργεια.
Υπάρχει αυτή η αντίληψη
ότι όσοι είναι στην πτέρυγα θανατοποινιτών είναι τέρατα, είναι φριχτοί
και δεν υπάρχει αμφιβολία ως προς αυτό, έχουν κάνει φριχτά πράγματα.
Αλλά αυτό δεν καθορίζει το ποιοι είναι, δεν είναι μόνο αυτό.
Δεν θα ήθελα να με καθορίζει το χειρότερο,
ό,τι χειρότερο έκανα στη ζωή μου.
Ο Γουέιν έχει ήδη καταδικαστεί για φόνο.
Η ακροαματική διαδικασία πραγματοποιείται αυστηρά και μόνο
για το αν θα είναι ισόβια ή θανατική ποινή.
Οι δίκες θανατικής ποινής είναι αγχωτικές.
Όπως και όλες οι δίκες, όταν κινδυνεύει η ελευθερία σου.
Αλλά οι δίκες θανατικής ποινής, που μιλάς για ζωή ή θάνατο, είναι έντονες.
Ο Γουέιν είναι σε υπερβολικό βαθμό ειλικρινής άνθρωπος.
Και αν το μόνο που κάνει ο Γουέιν είναι να δίνει τα γεγονότα στους ενόρκους
και να αφήνει την απόφαση σε αυτούς,
χωρίς να υπερασπιστεί τη θέση του,
ελπίζω να δείξει στους ενόρκους την καλοσύνη που έχει μέσα του.
Και φυσικά, η ελπίδα μου είναι να δουν την αξία της ζωής του και...
και να του χαρίσουν τη ζωή.
ΠΡΙΝ ΤΗΝ ΕΠΙΒΟΛΗ ΠΟΙΝΗΣ,
Ο ΝΤΟΤΙ ΣΥΜΦΩΝΗΣΕ ΝΑ ΞΑΝΑΜΙΛΗΣΕΙ ΓΙΑ ΤΗΝ ΥΠΟΘΕΣΗ
Είναι δειλός δολοφόνος.
Αυτό ακριβώς είναι.
Και είναι τόσο δειλός, που προτιμάει να επιτρέψει στην πολιτεία
να του αφαιρέσει τη ζωή παρά να το κάνει αυτός.
Θα ήθελα να δω τον Γουέιν να υποφέρει την υπόλοιπη ζωή του εκεί,
να πεθάνει γέρος στη φυλακή.
Είναι ό,τι καλύτερο θα μπορούσε να πάθει ο Ντότι.
Λυπάμαι που νιώθει έτσι, αφού δεν με ξέρει ως άνθρωπο.
Αν νιώθει ότι πρέπει να περάσω την υπόλοιπη ζωή μου εδώ, ας είναι.
Ο πατέρας του δεν ήταν κανένας άγιος.
Του άξιζε να πεθάνει; Μάλλον όχι. Αλλά δεν μπορώ να τον φέρω πίσω.
Λυπάμαι, δεν έχω τη δύναμη να κάνω κάτι τέτοιο.
Ο Γουέιν σκότωσε τον Ροντρίγκες για τον καπνό.
Δεν πέρασε και τον πυροβόλησε χωρίς λόγο.
Υπήρχε κίνητρο.
Υπήρχε λόγος πίσω από αυτό που έκανε.
Αλλά, κατά μία έννοια, αναγκάστηκε να το κάνει.
Ο Γουέιν βρισκόταν στο σημείο όπου παιζόταν η ζωή του ή του Ροντρίγκες.
Δεν μπορώ να πω με σιγουριά ότι ο Ροντρίγκες ήταν αυτός
που μου έκλεψε τον καπνό.
ΕΓΚΛΕΙΣΤΟΣ 0-375690 ΝΤΟΤΙ, ΓΟΥΕΪΝ Τ
Δεν ξέρω αν το έκανε ή όχι. Δεν είχα αποδείξεις.
Δεν τον είδα με τα μάτια μου να παίρνει κάτι από το καρότσι μου
που υποτίθεται ότι πάρθηκε από εκεί.
Κι αν καθίσεις και το καλοσκεφτείς,
ποιος θα άφηνε να του δέσουν τα χέρια
όταν έχει πειράξει κάποιον;
Είχαμε ανταλλάξει λόγια μήνες νωρίτερα...
Είχε ξεκινήσει από μια εφημερίδα.
Κι εκείνος, για να με υποβιβάσει, με αποκάλεσε μπατσόνι.
Και μέσα στη φυλακή ή οπουδήποτε, όταν με αποκαλούν έτσι,
είναι μεγάλη ασέβεια, δεν μου κάθεται καλά.
Γιατί εγώ δεν λέω τέτοια.
Και επιζητώ τον σεβασμό.
Όταν σέβομαι, θέλω να με σέβονται,
όποιος κι αν είσαι, σε όποια θέση κι αν βρίσκεσαι.
Έτσι είναι η ανθρώπινη φύση.
Τώρα έφυγε και δεν μπορώ να τον φέρω πίσω.
Στο αξιακό σου σύστημα, ασέβεια σε αυτό το επίπεδο,
να αποκαλέσεις κάποιον μπατσόνι είναι αιτία για φόνο;
Μπορεί να είναι, όταν το πει μπροστά σε άλλους.
Αν δουν ότι αφήνεις να περάσει έτσι, γίνεσαι εύκολη λεία.
Μπορεί να ανοίξει μια μεγάλη πόρτα που δεν θα είχα ανοίξει εγώ.
Θα την κλείσω το γρηγορότερο.
Είμαι 44 και μπαίνω στα 45.
Είμαι μεγάλος, δεν είμαι νιάτο,
όπως τα υπόλοιπα νιάτα σήμερα.
Δεν αντέχω πάνω από 15 λεπτά με ένα νιάτο.
Αν θέλει να βρομίσει τα χέρια του,
ο μόνος τρόπος να τον βγάλεις από τη μιζέρια του
είναι να γίνει αμέσως.
Ακούγεται ψυχρό, αλλά έτσι είναι.
Έπρεπε να σκοτώσει κανείς κάποιον; Όχι, δεν έπρεπε.
Σίγουρα δεν αποτελούσε απειλή για μένα. Δεν χρειαζόταν να πεθάνει. Πέθανε και δεν γυρίζει πίσω.
Τότε ένιωσα ότι αυτό έπρεπε να του κάνω.
Είμαι ένας βίαιος άνθρωπος, αυτό είμαι.
Αυτό ήταν που ρίζωσε μέσα μου από τότε που ήμουν παιδί.
Και είμαι αυτός που είμαι.
Είμαι ένοχος επειδή σκότωσα έναν άνθρωπο.
Δέχτηκα αυτή την ευθύνη.
Το αναγνώρισα και ανέλαβα την ευθύνη.
Είναι πολύ μεγάλη ευθύνη για να αποδεχτείς.
Εγώ έβαλα τον εαυτό μου σε αυτήν τη θέση και το δέχομαι.
Αν μπορούσα,
θα πήγαινα από το δικαστήριο κατευθείαν στον θάλαμο εκτέλεσης.
Θα μπορούσα να τελειώσω αυτή την κουβέντα, τώρα που μιλάω μαζί σας,
και να πάω κατευθείαν για εκτέλεση, να τελειώνω.
Να πω στην οικογένεια του θύματος:
"Συγγνώμη, δεν μπορώ να τον φέρω πίσω,
αλλά αν αυτό σας δώσει λύτρωση, ας είναι. Ας προχωρήσουμε.
Θα συνεχίσετε τη ζωή σας κι εγώ θα αναπαυτώ κάπου καλύτερα".
Έκανα κάτι κακό
και πρέπει να πληρώσω τις συνέπειες των πράξεών μου.
ΔΙΚΑΣΤΗΡΙΟ ΚΟΜΗΤΕΙΑΣ ΜΠΡΑΝΤΦΟΡΝΤ
ΣΤΙΣ 26 ΦΕΒΡΟΥΑΡΙΟΥ 2018,
Ο ΝΤΟΤΙ ΑΠΕΥΘΥΝΘΗΚΕ ΤΕΛΕΥΤΑΙΑ ΦΟΡΑ ΣΤΟΥΣ ΕΝΟΡΚΟΥΣ
Είμαι δολοφόνος.
Κανονικά, σε τέτοιες περιπτώσεις,
ένας δικηγόρος θα στεκόταν ενώπιόν σας και θα σας ικέτευε
να καταδικάσετε τον κατηγορούμενο, τον πελάτη του, σε ισόβια.
Χθες είχα μια μεγάλη συζήτηση με τους ανθρώπους μου.
Όποια δικαιοσύνη κρίνετε εσείς...
απαραίτητη.
Βεβαιωθείτε ότι η απόφασή σας βασίζεται στα στοιχεία, όχι σε προσωπικούς λόγους.
Και βασίζεται στον νόμο.
Αυτά είχα να πω. Ευχαριστώ.
Το σώμα των ενόρκων θα αποσυρθεί για να βγάλει την ετυμηγορία του.
ΣΕ ΛΙΓΟΤΕΡΟ ΑΠΟ ΤΕΣΣΕΡΙΣ ΩΡΕΣ,
ΟΙ ΕΝΟΡΚΟΙ ΕΠΕΣΤΡΕΨΑΝ ΜΕ ΤΗΝ ΕΤΥΜΗΓΟΡΙΑ
Κύριοι ένορκοι, καταλήξατε στην ετυμηγορία σας.
Παρακαλώ, να την ακούσουμε.
"Εμείς οι ένορκοι κρίνουμε ομόφωνα ότι ο κατηγορούμενος Γουέιν Τ. Ντότι
πρέπει να καταδικαστεί σε θάνατο, ναι".
Θέλω να με θυμούνται γι' αυτό που είμαι. Όχι κανένας υποκριτής.
Ή που προσπαθεί να 'ναι κάποιος που δεν είναι.
Τι νόημα έχει η θανατική ποινή
αν δεν χρησιμοποιείται σωστά;
Πόσες ζωές πρέπει να χαθούν για να καταλάβει ο κόσμος
πως ό,τι συμβαίνει μέσα στο μυαλό μου
ρίζωσε εκεί από τότε που ήμουν παιδί;
Αυτός είμαι και χαίρομαι που είμαι αυτός που είμαι
και πάντα θα είμαι αυτός που είμαι.
Δεν το λένε πολλοί αυτό.
Προτιμούν να τρέχουν μια ζωή και να αποφεύγουν την πραγματικότητα.
Εγώ όχι. Θέλω να την αντιμετωπίσω κατάμουτρα.
Ο ΝΤΟΤΙ ΠΑΡΑΜΕΝΕΙ ΘΑΝΑΤΟΠΟΙΝΙΤΗΣ
Η ΗΜΕΡΟΜΗΝΙΑ ΕΚΤΕΛΕΣΗΣ ΤΟΥ ΔΕΝ ΕΧΕΙ ΟΡΙΣΤΕΙ ΑΚΟΜΗ